Diari Oficial de la Generalitat Valenciana


Sumari del DOGV 4502, del 19-05-2003 (2003/5609)

DECRET 48/2003, de 13 de maig, del Consell de la Generalitat, pel qual es crea l'Institut d'Educació Secundària número 3, d'Aldaia, per transformació de la Secció d'Educació Secundària existent.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4502

Data del DOGV
:   19-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5609


Data del document
:   13-05-2003

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Aldaia
    * ensenyament secundari
    * centre d'ensenyament
    * ensenyament públic

DECRET 48/2003, de 13 de maig, del Consell de la Generalitat, pel qual es crea l'Institut d'Educació Secundària número 3, d'Aldaia, per transformació de la Secció d'Educació Secundària existent. [2003/M5609]
  
La Secció d'Educació Secundària d'Aldaia-Barri del Crist, dependent de l'Institut d'Educació Secundària Salvador Gadea de la mateixa localitat, es va crear per Orde d'11 d'octubre de 2000, de la Conselleria de Cultura i Educació (DOGV de 7 de novembre de 2000), per a escolaritzar l'alumnat d'Educació Secundària Obligatòria.
  
La implantació de les ensenyances de Batxillerat en el pròxim curs escolar fan necessària la transformació del centre en institut, la seua composició s'ajusta a les previsions del mapa escolar que preveuen la creació d'un centre d'Educació Secundària en la zona escolar VL59, identificat com a 46N00020. La societat mercantil Construccions i Infraestructures Educatives de la Generalitat Valenciana, SA (CIEGSA), està gestionant la construcció del nou edifici escolar.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura i Educació, després de la deliberació del Consell de la Generalitat, en la reunió del dia 13 de maig de 2003,
  
DECRETE
  
Article únic
  
Es crea, per transformació de la Secció d'Educació Secundària d'Aldaia, dependent de l'Institut d'Educació Secundària de Salvador Gadea, codi 96010522, el següent centre docent:
  
Província: València.
  
Localitat: Aldaia- Barri del Crist.
  
Denominació: Institut d'Educació Secundària número 3.
  
Codi: 61672161.
  
Titular: Generalitat.
  
Domicili provisional: carrer de Saragossa, s/n.
  
Composició: 20 unitats d'Educació Secundària Obligatòria i 6 de Batxillerat.
  
Capacitat: 600 llocs escolars d'Educació Secundària Obligatòria i 210 de Batxillerat.
  
Disposicions addicionals
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva en el centre actualment existent, s'integrarà en el nou Institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
Disposicions finals
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 13 de maig de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,